
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 780 


25 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόκτηση της Ελληνικής Ιθαγένειας της ομογενούς 


Ντερκάτς Μαρίνας. 1 

Έγκριση του Οργανισμού Εσωτερικής Υπηρεσίας του 
Δημοτικού Οργανισμού Νεολαίας Άθλησης Δήμου 
Πεταλούδων νήσου Ρόδου. 2 


Έγκριση τηςτροποποίησηςτης συστατικής απόφασηςτης 
Κοινοτικής Επιχείρησης Τουρισμού και Αναψυχής Σο- 
ρωνής (ΚΕΤΑΣ) και μετονομασίατης σε «Δημοτική Επι¬ 
χείρηση Τουρισμού και Αναψυχής Καμείρου (ΔΕΤΑΚ)» 3 
Έγκριση της κατάργησης του Νομικού Προσώπου Δη¬ 
μοσίου Δικαίου με την επωνυμία «Λαογραφικό 
Μουσείο Κωνσταντάκη, Δήμου Αταβύρου Νομού 

Δωδεκανήσου». 4 

Έγκριση της κατάργησηςτου Νομικού Προσώπου Δημο¬ 
σίου Δικαίου με την επωνυμία «Κοινοτική Βιβλιοθήκη 
Κρητηνίας, Δήμου Αταβύρου Νομού Δωδεκανήσου» 5 
Εγκριση της τροποποίηση καταστατικού της Επιχείρη¬ 
σης Πολιτιστικός Οργανισμός Κρητηνίας, Δήμου 

Αταβύρου, Νομού Δωδεκανήσου. 6 

Απόκτηση Ελληνικής Ιθαγένειας από τον ομογενή νίΚ- 

ΤΟΒ ΡΑνίΟνδΚΙ του ΑΝΑΤΟϋ κοίτης ΝΙΝΑ . 7 

Χορήγηση άδειας άσκησης επαγγέλματος Κοινωνικού 
Λειτουργού στην Καραμπίνη Αδαμαντία του Βησ¬ 
σαρίωνος. 8 

Μερική ανάκληση της 24979/28.4.58 απόφασης του 
Νομάρχη Ιωαννίνων, περί μεταβιβάσεως κοινοχρή¬ 
στων εκτάσεων στην Κοινότητα Πεδινής Ιωαννίνων 

Ν. Ιωαννίνων. 9 

Μερική ανάκληση της 4482/1958 απόφασης του Νο¬ 
μάρχη Ιωαννίνων, περί μεταβιβάσεως κοινοχρή¬ 
στων εκτάσεων στην Κοινότητα Τερόβου Ιωαννίνων 


Ν. Ιωαννίνων. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 30824/4050/4.3.2002 
απόφαση του Υφυπουργού Εσωτερικών, Δημό¬ 
σιας Διοίκησης και Αποκέντρωσης. 11 

Διόρθωση σφάλματος στην 187/111/2001 απόφαση της 
Επιτροπής Ανταγωνισμού. 12 


ΑΠΟΦΑΣΕΙ Σ 

(ΐ) 

Απόκτηση της Ελληνικής Ιθαγένειας της ομογενούς 
Ντερκάτς Μαρίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 10882/5.6.2002 απόφαση του Γενικού Γραμμα¬ 
τέα Περιφέρειας Θεσσαλίας που εκδόθηκε σύμφωνα με 
τις κείμενες διατάξεις και ύστερα από την 248/2001 γνω¬ 
μοδότηση της 4ης Ειδικής Επιτροπής Ν. 2790/2000 της 
Περιφέρειας Κεντρικής Μακεδονίας, γίνεται αποδεκτή η 
από 13.7.2001 αίτηση της ομογενούς Ντερκάτς Μαρίνας 
περί απόκτησης της Ελληνικής Ιθαγένειας, που γεννήθη¬ 
κε στις 20.7.1976 στο Τελμάνοβο περ. Ντονέτσκ Ουκρα¬ 
νίας και με στοιχεία: 

ΕΠΩΝΥΜΟ ΟΝΟΜΑ 

ΠΑΤΡΟΣ ΝΤΕΡΚΑΤΣ ΑΛΕΞΑΝΔΡΟΣ 

ΜΗΤΡΟΣ(πριντογάμο) ΚΟΤΕΣΟΒΑ ΠΟΛΙΝΑ 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 

Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 1475 (2) 

Έγκριση του Οργανισμού Εσωτερικής Υπηρεσίας του 

Δημοτικού Οργανισμού Νεολαίας Άθλησης Δήμου Πε¬ 
ταλούδων νήσου Ρόδου. 

Η ΓΕΝΙΚΗΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 26 του Ν. 1832/89 και την 
παράγραφο 5του άρθρου 8 του Ν. 2307/95. 

2. Τις διατάξεις του άρθρου 8 παράγραφος 58 του Ν. 
2307/95. 

3. Τις διατάξεις του Ν. 1586/86 και του Ν. 2190/94. 

4. Τιςδιατάξειςτου Π.Δ. 37.1/1987 και του Π.Δ. 22/1990. 

5. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

6. Την 132/2000 απόφαση Δημοτικού Συμβουλίου Πετα¬ 
λούδων. 

7. Την 2/2000 απόφαση Διοικητικού Συμβουλίου Δημοτι¬ 
κού Οργανισμού Νεολαίας Άθλησης Δήμου Πεταλούδων. 

8. Την αρ. 4699/Β/29.8.97 (ΦΕΚ891/Β/9.10.97) απόφαση του 
Γ.Γ.Ν.Α. για την μεταβίβαση αρμοδιοτήτων, αποφασίζουμε: 

Εγκρίνουμε την κατάρτιση και ψήφιση Οργανισμού 
Εσωτερικής Υπηρεσίας του Δημοτικού Οργανισμού Νεο¬ 
λαίας Άθλησης Δήμου Πεταλούδων ως εξής: 

Άρθρον1 ο 
Οργανωτικό Σχήμα 

Η υπηρεσία του ΑΘΑΗΤΙΚΟΥ ΟΡΓΑΝΙΣΜΟΥ οργανώνεται 
σε ένα (1) ΤΜΗΜΑ και περιλαμβάνει τα παρακάτω γραφεία: 

1. Γραφείο Αθλητισμού - Νεολαίας. 

2. Γ ραφείο Οικονομικών - Ταμειακών Υπηρεσιών & Προ¬ 
μηθειών. 

3. Γ ραφείο Ιατρείου. 

4. Γ ραφείο Τ ύπου & Δημοσίων Σχέσεων. 

5. Γραμματεία. 

6. Βοηθητικό Προσωπικό. 

Άρθρον2ο 
Προϊστάμενος 

Η υπηρεσία του Δ.Ο.Ν.Α. θα έχει προϊστάμενο, ο οποί¬ 
ος θα ορίζεται από τον Πρόεδρο και το Διοικητικό Συμ¬ 
βούλιο. 


ΜΕΡΟΣ ΔΕΥΤΕΡΟ 

Άρθρον 3ο 
Διάρθρωση Θέσεων 

Οι θέσεις του προσωπικού του Δ.Ο.Ν.Α. διαρθρώνονται 
κατά κλάδους, βαθμούς και ειδικότητες, ως ακολούθως: 
ΚΑΤΗΓΟΡΙΑ Π.Ε. 

1. Κλάδος Π.Ε. 10 Καθηγητών Φυσικής Αγωγής 
Θέσεις πέντε (5) με βαθμό Δ-Α. 

2. Κλάδος Π.Ε. 15 Ιατρού 
θέση μία (1) με βαθμό Δ-Α. 

ΚΑΤΗΓΟΡΙΑ Τ.Ε. 

1. Κλάδος Δ.Ε. ή Τ.Ε. ή Π.Ε. Διοικητικών Λογιστών. 

Α. Θέση μία (1) υπεύθυνου οικονομικών - ταμειακών και 
προμηθειών με βαθμό Δ-Α. 

Β. Θέση μία (1) υπεύθυνου τύπου και δημοσίων σχέσε¬ 
ων με βαθμό Δ-Α. 

2. Κλάδος Τ.Ε. 10 Φυσιοθεραπευτή - Εργοθεραπευτή. 
θέση μία (1) Φυσιοθεραπευτή - Εργοθεραπευτή με βαθ¬ 
μό Δ-Α. 

ΚΑΤΗΓΟΡΙΑ Δ.Ε. 

1. Κλάδος Δ.Ε. 1 Διοικητικού 

θέση μία (1) γραμματέως με βαθμό Δ-Α. 

ΚΑΤΗΓΟΡΙΑ Υ.Ε. 

1. Κλάδος Υ.Ε. 16 Προσωπικού Καθαριότητας 
Θέση μία (1) καθαρίστριας με βαθμό Ε-Β. 

2. Κλάδος Υ.Ε. 1 Κλητήρων - Θυρωρών - Γ ενικών Καθη¬ 
κόντων 

Α. Θέση μία (1) κλητήρα με βαθμό Ε-Β. 

Β. Θέση μία (1) Θυρωρών - Φυλάκων με βαθμό Ε-Β. 

Γ. Θέση μία (1) Εργάτη Γενικών Καθηκόντων. 


ΜΕΡΟΣ ΤΡΙΤΟ 
Άρθρον 4ο 
Οργανόγραμμα 

Άρθρον 5ο 

Αντικείμενα και Αρμοδιότητες. 

Α. Προϊστάμενος. 

1. Ο προϊστάμενος έχει την συνολική ευθύνη για την κα¬ 
λή λειτουργία του Δ.Ο.Ν.Α. και για την επίτευξη των στό¬ 
χων, όπως αυτοί περιγράφονται στον Κανονισμό, αλλά 
και αποφασίζονται από το Διοικητικό συμβούλιο (Δ.Σ). 

2. Σ' αυτόν ανατίθεται η οργάνωση και διοίκηση του Ορ¬ 
γανισμού. 

3. Συντονίζει τις εργασίες των Γραφείων του Οργανι¬ 
σμού με στόχο την μεγιστοποίηση της αποδοτικότητας 
και της αποτελεσματικότητας. 

4. Ενημερώνει το Δ.Σ. για τις δραστηριότητες του Ορ¬ 
γανισμού. 

5. Παραλαμβάνειτις αποφάσειςτου Δ.Σ. προς υλοποίη¬ 
ση. 

6. Εισηγείται στο Δ.Σ. προτάσεις και έχει συμβουλευτι¬ 
κό ρόλο στις συνεδριάσεις του. 

7. Αναλαμβάνει την θέση του Εφόρου στην Επιτροπή 
του κλειστού γυμναστηρίου, ή την θέση του Προέδρου 
στην ίδια Επιτροπή, με ανάθεση του Πρόεδρου του 
Δ.Ο.Ν.Α. 

8. Προγραμματίζει και συντονίζει άμεσα τις εργασίες 
της Γραμματείας, της Καθαρίστριας και του εργάτη, έτσι 
ώστε να εξασφαλίζεται η ομαλή υποστήριξη όλων των 
υπολοίπων γραφείων. 

Β. Γ ραφείο Αθλητισμού και Νεολαίας. 

1. Το Γραφείο Αθλητισμού και Νεολαίας καταρτίζει, ει- 
σηγείται και υλοποιεί όλα τα προγράμματα. 

2. Προγραμματίζει και οργανώνει αθλητικές εκδηλώ¬ 
σεις. 

3. Καλλιεργεί και αναπτύσσει τον Μαζικό Αθλητισμό. 

4. Ιδρύει και λειτουργεί τμήματα κατ' άθλημα - Ακαδη- 
μίες. 

5. Παρέχει κάθε δυνατή υλική, τεχνική και συμβουλευτι¬ 
κή βοήθεια για την ανάπτυξη του Σχολικού Αθλητισμού. 

6. Ενημερώνει για αθλητικά θέματα τόσο σε πληροφο¬ 
ριακό, όσο και σε επιστημονικό επίπεδο κάθε ενδιαφερό¬ 
μενο, είτε αποσπασματικά, είτε με οργανωμένες διαλέξεις. 

7. Προγραμματίζει και διενεργεί έρευνες σε σημαντικά 
θέματα του αθλητισμού. 

8. Δημιουργεί κάθε μορφής δραστηριότητας, που στο¬ 
χεύει στην προώθηση των σκοπών του Δ.Ο.Ν.Α. 

Γ. Γραφείο Οικονομικών - Ταμειακών Υπηρεσιών και 
Προμηθειών. 

1. Το Γ ραφείο αυτό ευθύνεται συνολικά για τα οικονομι¬ 
κά στοιχεία του Οργανισμού, όπως αυτά ορίζονται από 
την εκάστοτε φορολογική νομοθεσία. 

2. Ειδικότερα καταρτίζει καιπαρακολουθείτονπροϋπο- 
λογισμό του Οργανισμού και εισηγείται πιθανές αναμορ¬ 
φώσεις του. 

3. Καταρτίζει τον τελικό απολογισμό. 

4. Τηρεί τα λογιστικά βιβλία. 

5. Είναι υπεύθυνο για την πληρωμή των μισθωμάτων και 
των λογαριασμών. 

6. Συλλέγει και διατηρεί στοιχεία γιατους προμηθευτές, 
ώστε να είναι σε θέση να πραγματοποιήσει αγορές αγα¬ 
θών και υπηρεσιών έγκαιρα και με όφελος για τον Οργα¬ 
νισμό και πάντοτε σύμφωνα με τις διαδικασίες. 

7. Εισηγείται την σύνταξη των όρων κάθε μορφής δια¬ 
κηρύξεων και των περιλήψεων τους και μεριμνά για την 
εφαρμογή των διαδικασιών των δημοπρασιών. 


8. Συντάσσει τις σχετικές συμβάσεις σε συνεργασία με 
τον Νομικό Σύμβουλο του Δήμου. 

9. Ελέγχει την καλή ποιότητα, σε συνεργασία και με τα 
υπόλοιπα Γ ραφεία, των αγαθών, που παραλαμβάνονται 
από τον Δ.Ο.Ν.Α. 

Δ. Γ ραφείο Ιατρείου & Φυσιοθεραπευτήριου. 

1. Το Ιατρείο του Δ.Ο.Ν.Α. είναι υπεύθυνο να πραγμα¬ 
τοποιεί προληπτικούς ελέγχους υγείας στους συμμετέ- 
χοντες των προγραμμάτων Μαζικού Αθλητισμού, αλλά 
και των αθλητικών ομάδων του Δήμου. 

2. Πραγματοποιεί έρευνες στους κόλπους της εκπαί¬ 
δευσης, μετά από συνεννόηση με τους αρμόδιους φο¬ 
ρείς, κυρίως για τον προσδιορισμό και την έγκαιρη ανί¬ 
χνευση παθήσεων. 

3. Χορηγεί βεβαιώσεις υγείας στα άτομα που επιθυμούν 
να αναπτύξουν αθλητική δραστηριότητα στα πλαίσια του 
σωματειακού ή του μαζικού αθλητισμού του Δήμου. 

4. Τηρεί και ενημερώνει ατομικές καρτέλες των αθλη¬ 
τών. 

5. Πραγματοποιεί συμβουλευτικό ρόλο στις ομάδες και 
τους αθλούμενους του Δήμου. 

6. Προσωπικό του παρίσταται στις αθλητικές συναντή¬ 
σεις. 

7. Μεριμνά για την ύπαρξη ασθενοφόρου κατά τη διάρ¬ 
κεια των αθλητικών εκδηλώσεων. 

8. Παρέχει φυσιοθεραπευτική κάλυψη των αθλητώντου 
Δήμου σύμφωνα με το πρόγραμμα του Γ ραφείου Αθλητι¬ 
σμού & Νεολαίας. 

Ε. Γ ραφείο Τ ύπου και Δημοσίων Σχέσεων. 

1. Στις αρμοδιότητες του Γ ραφείου αυτού κύρια περι¬ 
λαμβάνεται η ενημέρωση του Δημοτικού Συμβουλίου και 
των πολιτών για τα προγράμματα, που βρίσκονται σε εξέ¬ 
λιξη, ή πρόκειται ναι ξεκινήσουν. 

2. Η προβολή των δραστηριοτήτων του Οργανισμού. 

3. Η προσέλκυση του ενδιαφέροντος των πολιτών. 

4. Η κατάστρωση και υλοποίηση τόσο της ετήσιας διαφη¬ 
μιστικής πολιτικής, όσο και των επιμέρους επικοινωνιακών 
μέσων ανάλογα με την περίπτωση της κάθε εκδήλωσης. 

5. Παρακολούθηση ημερήσιου τύπου και τήρηση αρχεί¬ 
ου με τις αποδελτιώσεις. 

6. Η διεκπεραίωση όλων των εξωτερικών υποθέσεων 
του Οργανισμού με τον Κλητήρα. 

7. Η υποστήριξη όλων των δραστηριοτήτων του 
Δ.Ο.Ν.Α. 

ΣΤ. Γραμματεία. 

1. Η Γ ραμματεία είναι υπεύθυνη για τις δακτυλογραφή¬ 
σεις, την αναπαραγωγή των εντύπων και το σύνολο της 
Γραμματειακής υποστήριξης του Οργανισμού. 

2. Υποστηρίζει την αλληλογραφία του Οργανισμού. 

3. Τηρείτο πρωτόκολλο. 

4. Παραλαμβάνει και διεκπεραιώνειτα έγγραφα. 

5. Προετοιμάζει και παρίσταται στις συνεδριάσεις του 
Δ.Σ. εκτελώντας τον ρόλο του ειδικού γραμματέα και πα¬ 
ρέχει σε αυτό κάθε είδους αναγκαία υποστήριξη. 

6. Τηρεί ατομικούς φακέλους των εργαζόμενων στον 
Δ.Ο.Ν.Α. 

7. Τηρεί φακέλους με τους νόμους και τις διαταγές. 

8. Υποστηρίζει το έργο των υπολοίπων γραφείων του 
Οργανισμού και του Δ.Σ. 

Ζ. Βοηθητικές Εργασίες. 

Α. Καθαρίστρια. 

Υλοποιείτο πρόγραμμα καθαριότητας του Οργανισμού 
και των αθλητικών εγκαταστάσεων. 

Β. Φύλακας. 

1. Αναλαμβάνει την φύλαξη και διαχείριση των υλικών 
και των οργάνων. 

2. Είναι υπεύθυνος για τη σωστή λειτουργία και φύλαξη 
των αθλητικών εγκαταστάσεων. 

Γ. Εργάτης Γενικών Καθηκόντων. 

Αναλαμβάνει τις εργασίες ευπρεπισμού και συντήρη¬ 
σης της περιουσίας του Οργανισμού και ειδικά των Αθλη¬ 
τικών εγκαταστάσεων. 

ΜΕΡΟΣ ΤΕΤΑΡΤΟ 

Άρθρον 6ο 

Αθλητικές Ομάδες Δήμου 

Ο Οργανισμός μπορεί να δημιουργήσει Αθλητικές Ομά¬ 
δες, οι οποίες υποστηριζόμενες από το Γ ραφείο Αθλητι¬ 
σμού και Νεολαίας, θα συμμετέχουν σε τοπικά, ή εθνικά 
πρωταθλήματα. 

Άρθρον 7ο 
Γ ενικές Διατάξεις 

1. Για τον διορισμό, τα καθήκοντα, τους περιορισμούς, 
τον χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων, εφαρμόζονται 
εκάστοτε οι ισχύουσες περί δημοτικών υπαλλήλων διατά- 
ξεις. 

2. Τα τυπικά προσόντα διορισμού ορίζονται μετά προ- 
βλεπόμενα στο Π.Δ. 370/87 σε συνδυασμό με το Π.Δ. 
22/90 και Ν. 2190 και με τις εκάστοτε ισχύουσες διατά- 
ξεις. 

3. Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ. ανάλογα με τις ανάγκες των 
Γ ραφείων, τα προσόντα των υπαλλήλων, την πείρα και τις 
γνώσεις τους. 

4. Το προσωπικό του Δ.Ο.Ν.Α. σε περίπτωση διάλυσής 
του θα απορροφηθεί από τον Δήμο Πεταλούδων. 

5. Κάθε άλλη λεπτομέρεια λειτουργίας των επί μέρους 
Γ ραφείων μη προβλεπόμενη από τον παρόντα Οργανι¬ 
σμό, ρυθμίζεται με ειδικούς κανονισμούς των Γ ραφείων 
και εγκρίνονται από το Διοικητικό Συμβούλιο του Δ.Ο.Ν.Α. 

Άρθρον 8ο 
Ισχύς Οργανισμού 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Η παρούσα προκαλεί δαπάνη σε βάρος του προϋπολο¬ 
γισμού του Δ.Ο.Ν.Α. του Δήμου Πεταλούδων, το ύψος του 
οποίου δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 12 Φεβρουάριου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


Αριθ. οικ. 10294 (3) 

Έγκριση της τροποποίησης της συστατικής απόφασης 
της Κοινοτικής Επιχείρησης Τουρισμού και Αναψυχής 
Σορωνής (ΚΕΤΑΣ) και μετονομασία της σε «Δημοτική 
Επιχείρηση Τουρισμού και Αναψυχής Καμείρου (ΔΕ- 
ΤΑΚ)». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου Ν. 2539/97 και του Ν. 2503/97. 

2. Το άρθρο 1 του Ν. 2647/98. 

3. Τα άρθρα 277 - 284του Π.Δ. 410/95 (ΔΚΚ). 

4. Την οικονομοτεχνική μελέτη. 

5. Την4699/Β/29.8.97 (ΦΕΚ891/τ. Β79.10.97) απόφαση 
του Γ ενικού Γ ραμματέα Περιφέρειας Νοτίου Αιγαίου «Πε¬ 
ρί μεταβίβασης δικαιώματος υπογραφής στους Προϊστα¬ 
μένους Δ/νσεων καιΤμημάτωντης Γ ενικής Δ/νσης της Πε¬ 
ριφέρειας στο Νομό Δωδ/σου». 

6. Την 94/2001 απόφαση του Δημοτικού Συμβουλίου 
Καμείρου, αποφασίζουμε: 

Εγκρίνουμε την τροποποίηση της 114/13.12.1995 συ¬ 
στατικής απόφασης της ΚΕΤΑΣ του πρώην Κοινοτικού 
Συμβουλίου Σορωνής ως προς: 

1) Την μετονομασία της υφιστάμενης επιχείρησης από 
Κοινοτική Επιχείρηση Τουρισμού και Αναψυχής Σορωνής 
(ΚΕΤΑΣ) σε «Δημοτική Επιχείρηση Τουρισμού και Αναψυ¬ 
χής Καμείρου (ΔΕΤΑΚ)». 

2) Σκοπός της επιχείρησης είναι: 

Α) Η επιχειρηματική αξιοποίηση της φήμης των αξιόλο¬ 
γων σημείων αναφοράς του Δήμου Καμείρου είτε ως χώ¬ 
ροι αναψυχής, εξ αιτίας εξαίρετου φυσικού περιβάλλο¬ 
ντος είτε ως Αρχαιολογικοί χώροι ή απλά ως επισκέψιμοι. 

Β) Η αναβάθμιση των ήδη υπαρχουσών δραστηριοτή¬ 
των σε συνδυασμό με την χωροταξική ανάπλαση των πε¬ 
ριοχών αυτών. 

Γ) Η επέκταση του εύρους των υφιστάμενων δραστη¬ 
ριοτήτων αναψυχής με τη δημιουργία ταβερνών, αναψυ- 
κτηρίων, κυλικείων, αθλητικών εγκαταστάσεων, ή ότι άλ¬ 
λο προσφορότερο προς εκμετάλλευση σε συνδυασμό 
πάντα με την κοινωνική προσφορά και την κοινή ωφέλεια. 

Δ) Η ανάπτυξη μιας σύγχρονης επιχειρηματικής δρα¬ 
στηριότητας σε δημοτικό επίπεδο, η οποία σεβόμενη και 
αναδεικνύόντας τις ομορφιές του φυσικού περιβάλλο¬ 
ντος των περιοχών, θα δημιουργήσει νέες θέσεις εργα¬ 
σίας συμβάλλοντας έτσι στην συγκράτηση του πληθυ¬ 
σμού και ειδικά νέων ανθρώπων. Επίσης, θα επιφέρει μα¬ 
κροπρόθεσμα έσοδα στον Δήμο και θα τονώσει την 
τοπική ιδιωτική οικονομία, με την προσέλκυση επισκε¬ 
πτών από άλλες περιοχές της Ρόδου. 

Ε) Η παροχή ευκαιριών άθλησης και αναψυχής στον το¬ 
πικό πληθυσμό. 

Στ) Η ύπαρξη ενός οργανωμένου φορέα, ο οποίος θα 
έχει την δυνατότητα να αξιοποιεί τις νέες δυνατότητες 
τουριστικής ανάπτυξης της περιοχής που θα προκύψουν 
στο μέλλον. 

Ζ) Η ανάδειξη καιπροστασίατωνδασικώνεκτάσεωντου 
Δήμου. 

Η) Η διαμόρφωση - αξιοποίηση και ανάδειξη της παρα¬ 
λιακής ζώνης του Δήμου. 

Η επιχείρηση θα λειτουργεί με επιχειρηματικά κριτήρια, 
δίχως να αγνοεί τον κοινωνικό της χαρακτήρα. 

Ορισμένες όμως από τις δραστηριότητες της θα είναι 
ανταποδοτικές και άλλες όχι σύμφωνα με τη συνειδητή 
επιλογή της Δημοτικής Αρχής. 

Όλες οι θέσεις εργασίας θα καλυφθούν κατά προτεραι¬ 
ότητα από επιστημονικό και εργατικό δυναμικό της πε¬ 
ριοχής του Δήμου Καμείρου. 

Η κατ’ αρχή επιτυχία αυτής της προσπάθειας εξασφα¬ 
λίζεται από τη ρεαλιστικότητα του προγράμματος ανά¬ 
πτυξης αλλά και από την μέχρι τώρα εμπειρία χρήσης των 
χώρων α απόάνες δραστηριότητες. 

Ο τουριστικός κορεσμός του Β'τριγώνου της Ρόδου δη¬ 
μιουργεί ανάγκη εκτόνωσης υπηρεσιών αναψυχής στην 
ενδοχώρατου νησιού. 

Το γεγονός αυτό εκτιμάται ότι θα έχει σαν αποτέλεσμα 
την ανάδειξη περιφερειακών πυρήνων τουρισμού και 
αναψυχής. 

Οι πυρήνες αυτοί θα έχουν την δυνατότητα εκτόνωσης 
της τουριστικής κίνησης με παροχή υπηρεσιών ικανοποι¬ 
ητικού επιπέδου αλλά ήπιας έντασης, ώστε να υπάρχει 
εναρμόνιση με το περιβάλλον. 

Θ) Η ανάληψη πολιτιστικών και κοινωνικών, κοινωφελών 
υπηρεσιών και κάθε άλλη δραστηριότητα, έργο και υπη¬ 
ρεσία που θα της αναθέσει ο Δήμος Καμείρου. 

3) Η διάρκεια της επιχείρησης είναι είκοσι (20) έτη με τη 
δυνατότητα παράτασης της μετά από σχετική απόφαση 
του Δημοτικού Συμβουλίου. 

4) Έδρα της επιχείρησης ορίζεται η ΣΟΡΩΝΗ και περι¬ 
φέρεια ο Δήμος Καμείρου. 

5) Η Επιχείρηση διοικείται από δμελές διοικητικό συμ¬ 
βούλιο του οποίου τα μέλη ορίζονται μαζί με τους ανα¬ 
πληρωτές τους από το δημοτικό συμβούλιο του Δήμου. 

Στη σύνθεση του Διοικητικού συμβουλίου είναι: 

- Τρεις (3) εκπρόσωποι της πλειοψηφίας, 

- Ένας (1) εκπρόσωπος της μειοψηφίας και 

- Ένας εκπρόσωπος κοινωνικού φορέα της περιοχής, 
με τους αναπληρωτές τους. Το Δημοτικό Συμβούλιο με 
απόφαση του ορίζει τον Πρόεδρο και τον Αντιπρόεδρο 
του διοικητικού συμβουλίου. 

Τα μέλη του διοικητικού συμβουλίου δεν μπορούν να εί¬ 
ναι συγγενείς μεταξύ τους εξ’ αίματος ή εξ’ αγχιστείας μέ¬ 
χρι δεύτερου βαθμού ούτε να είναι με οποιοδήποτε τρό¬ 
πο εργολάβοι ή προμηθευτές της επιχείρησης. Με από¬ 
φαση του διοικητικού συμβουλίου της επιχείρησης 
μπορεί να προσληφθεί διευθυντής ή να οριστεί ένας από 
τα μέλη του διοικητικού συμβουλίου. 

Στον κανονισμό προσωπικού της παρ. 2του άρθρου 283 
του Δ. Κ. Κ. (Π.Δ.410/95) καθορίζονται τα προσόντα που 
πρέπει να έχει ο διευθυντής της επιχείρησης. 

Στονπρόεδρο και τον αντιπρόεδρο του Δ. Σ. γιατις υπη¬ 
ρεσίες που παρέχουν στην επιχείρηση, μπορεί να κατα¬ 
βάλλεται αποζημίωση που ορίζεται με απόφαση του Δη¬ 
μοτικού Συμβουλίου, ύστερα από πρόταση του Δ. Σ. της 
Επιχείρησης. Με την ίδια διαδικασία μπορεί να καταβάλ¬ 
λεται αποζημίωση στα μέλη του Δ. Σ. για τη συμμετοχή 
τους στις συνεδριάσεις του. 

β) Η θητεία του διοικητικού συμβουλίου ακολουθεί κατ’ 
αρχήν τη θητεία του Δημοτικού Συμβουλίου και σε κάθε 
περίπτωση λήγει το αργότερο (3) τρεις μήνες μετά την 
εγκατάσταση του νέου Δημοτικού Συμβουλίου που προ¬ 
κύπτει μετά τις Δημοτικές εκλογές. 

γ) Από την άποψη των αρμοδιοτήτων και εξουσιώντο Δ. 
Σ. διοικεί και διαχειρίζεται τις υποθέσεις που αφορούντην 
επιχείρηση εκτός από τις περιπτώσεις που είναι αρμόδιο 


το Δημοτικό Συμβούλιο, σύμφωνα με τις διατάξεις του 
Δ.Κ.Κ. ή τη συστατική πράξη. 

Οι αρμοδιότητες καθορίζονται ενδεικτικά στην 
25027/1984 απόφαση του Υπουργού Εσωτερικών. 

6) Πόροι της επιχείρησης είναι τα έσοδα της επιχείρη¬ 
σης από την παροχή των υπηρεσιών της, προσοδαπό την 
περιουσία, δάνεια, κληρονομιές, εισφορές, δωρεές, μι¬ 
σθώματα κ.λπ. 

7) Η επιχείρηση διαλύεται: 

Α) Με την συμπλήρωση του χρόνου διάρκειας, εκτός αν 
έχει στο μεταξύ παραταθεί η διάρκεια της επιχείρησης. 

Β) Με την απόφαση του Δημοτικού Συμβουλίου που 
λαμβάνεται με την απόλυτη πλειοψηφία των μελών του. 

Γ) Σε περίπτωση πτώχευσης της επιχείρησης. 

Μετά την διάλυση ακολουθεί εκκαθάριση. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περιου¬ 
σία και πληρώνονται τα χρέη της επιχείρησης. Μετά την εκ¬ 
καθάριση της περιουσίας της επιχείρησης όσα περιουσιακά 
στοιχεία απομένουν περιέρχονται στον Δήμο Καμείρου. 

Η παρούσα απόφαση προκαλεί δαπάνη σε βάρος του 
προϋπολογισμού του Δήμου Καμείρου για το τρέχον οι¬ 
κονομικό έτος 2002 το ύψος της οποίας δεν μπορεί να 
προβλεφθεί. 

Το ίδιο ισχύει και για τα τέσσερα (4) επόμενα οικονομι¬ 
κά έτη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 24 Μάίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. οικ. 10097 (4) 

Έγκριση της κατάργησης του Νομικού Προσώπου Δημοσί¬ 
ου Δικαίου μετηνεπωνυμία«Λαογραφικό Μουσείο Κων- 
σταντάκη, Δήμου Αταβύρου Νομού Δωδεκανήσου». 

Η ΓΕΝΙΚΗΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/97. 

2. Τις όμοιες του άρθρου 203 του Π.Δ. 410/95 (ΔΚΚ). 

3. Τις όμοιες το άρθρου 4 του Ν. 2240/94 και του Ν. 
2503/97. 

4. Τις όμοιες του Ν. 2081/92 όπως τροποποιήθηκε με το 
Ν. 2469/97. 

5. Την 4699/Β/29.8.97 (ΦΕΚ891/τ. Β'/9.10.97) απόφαση 
του Γ ενικού Γ ραμματέα Περιφέρειας Νοτίου Αιγαίου «Πε¬ 
ρί μεταβίβασης δικαιώματος υπογραφής στους Προϊστα¬ 
μένους Δ/νσεων και Τ μημάτωντης Γ ενικής Δ/νσηςτης Πε¬ 
ριφέρειας στο Νομό Δωδ/σου». 

6. Την 5/2002 απόφαση του Δημοτικού Συμβουλίου Ατα¬ 
βύρου, αποφασίζουμε: 

Εγκρίνουμε τη κατάργηση του Νομικού Προσώπου Δη¬ 
μοσίου Δικαίου με την επωνυμία Λαογραφικό Μουσείο 
Κωνσταντάκη, Δήμου Αταβύρου. 

Η απόφαση αυτή δεν προκαλεί δαπάνη σε βάρος του 
προϋπολογισμού του Δήμου Αταβύρου για το Οικονομικό 
έτος 2002. Το ίδιο ισχύει και για τα επόμενα τέσσερα (4) 
οικονομικά έτη. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Μαΐου 2002 

Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 7206 (5) 

Έγκριση της κατάργησης του Νομικού Προσώπου Δημο¬ 
σίου Δικαίου με την επωνυμία «Κοινοτική Βιβλιοθήκη 
Κρητηνίας, Δήμου Αταβύρου Νομού Δωδεκανήσου». 

Η ΓΕΝΙΚΗΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/97. 

2. Τιςόμοιεςτου άρθρου 203του Π.Δ. 410/95 (ΔΚΚ). 

3. Τις όμοιες το άρθρου 4 του Ν. 2240/94 και του Ν. 
2503/97. 

4. Τιςόμοιεςτου Ν. 2081/92 όπως τροποποιήθηκε με το 
Ν. 2469/97. 

5. Την 4699/Β/29.8.97 (ΦΕΚ891/τ. Β79.10.97) απόφαση 
του Γ ενικού Γ ραμματέα Περιφέρειας Νοτίου Αιγαίου «Πε¬ 
ρί μεταβίβασης δικαιώματος υπογραφής στους Προϊστα¬ 
μένους Δ/νσεων και Τμημάτων της Γ ενικής Δ/νσης της Πε¬ 
ριφέρειας στο Νομό Δωδ/σου». 

6. Την 5/2002 απόφαση του Δημοτικού Συμβουλίου Ατα¬ 
βύρου, αποφασίζουμε: 

Εγκρίνουμε τη κατάργηση του Νομικού Προσώπου Δη¬ 
μοσίου Δικαίου με την επωνυμία Κοινοτική Βιβλιοθήκη 
Κρητηνίας, Δήμου Αταβύρου. 

Η απόφαση αυτή δεν προκαλεί δαπάνη σε βάρος του 
προϋπολογισμού του Δήμου Αταβύρου για το Οικονομικό 
έτος 2002. Το ίδιο ισχύει και για τα επόμενα τέσσερα (4) 
οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Μαΐου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 7205 (6) 

Εγκριση της τροποποίηση καταστατικού της Επιχείρησης 
Πολιτιστικός Οργανισμός Κρητηνίας, Δήμου Αταβύ¬ 
ρου, Νομού Δωδεκανήσου. 

Η ΓΕΝΙΚΗΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 1 και 7 του Ν. 2503/97. 

2. Τις διατάξεις του άρθρου 277 του Π. Δ. 410/95. 

3. Την 4/2002 απόφαση του Δημοτικού Συμβουλίου Ατα¬ 
βύρου. 

4. Τις διατάξειςτου Ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

5. Τις διατάξεις του άρθρου 6 του Ν. 2307/1995 «Περί 
προσαρμογής νομοθεσίας αρμοδιότητας ΥΠΕΣΔΔΑ». 

6. Την 4699/Β /29.8.97 (ΦΕΚ891/τ. Β'/9.10.97) απόφαση 


Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων καιΤμημάτωντης Γενικής Δ/νσηςτης Περι¬ 
φέρειας στο Νομό Δωδ/σου». 

7. Την 1 /2002 απόφαση του Διοικητικού Συμβουλίου της 
Επιχείρησης Πολιτιστικός Οργανισμός Κρητηνίας, με την 
οποία τροποποιεί τα άρθρα 1,2 και 10 του καταστατικού 
της, αποφασίζουμε: 

Εγκρίνουμε την 1/2002 απόφαση του Διοικητικού Συμ¬ 
βουλίου της Επιχείρησης Πολιτιστικός Οργανισμός Κρη¬ 
τηνίας, με την οποία τροποποιεί τα άρθρα 1,2 και 10 του 
καταστατικού της, ως εξής: 

Άρθρο 1 

Η επωνυμία από «Πολιτιστικός Οργανισμός Κοινότητας 
Κρητηνίας Ρόδου» θα γίνει «Δημοτική Επιχείρηση Πολιτι¬ 
στικής - Κοινωνικής - Τουριστικής και Αγροτικής Ανάπτυ¬ 
ξης Δήμου Αταβύρου». 

Άρθρο 2 

Ο σκοπός τροποποιείται όπως παρακάτω: 

Σκοπός της Επιχείρησης α) η ουσιαστική και ολοκλη¬ 
ρωμένη πολιτιστική ανάπτυξη του Δήμου Αταβύρου, β) η 
Δημιουργία της απαραίτητης πολιτιστικής υποδομής, χώ¬ 
ρων αναψυχής και ψυχαγωγίας (αναψυκτήρια, εστιατό¬ 
ρια, κυλικεία κ.λπ.), γ) η οργάνωση, διαχείριση, εκμετάλ¬ 
λευση και υλοποίηση κοινωνικών, πολιτιστικών, αθλητι¬ 
κών δράσεων και δραστηριοτήτων που συνδέονται με τη 
δημιουργία και διδασκαλία μουσικής, χορού, θεάτρου, 
αθλητισμού κ.λ.π, δ)η δημιουργία της αναγκαίας υποδο¬ 
μής για στήριξη προγραμμάτων προληπτικής Ιατρικής, 
κοινωνικής μέριμνας, προστασίας και ανάπτυξης ανάλο¬ 
γων υπηρεσιών και δράσεων (βρεφονηπιακοί σταθμοί, 
ΚΑΠΗ, βοήθεια στο σπίτι κ.λπ.), ε) Η δημιουργία και ανά¬ 
πτυξη της αναγκαίας υποδομής για τη βελτίωση της ποι¬ 
ότητας ζωής και τη δημιουργική αξιοποίηση του ελεύθε¬ 
ρου χρόνου των κατοίκων και ιδιαίτερα των νέων, στ) η 
ανάληψη και υλοποίηση Κοινοτικών και Εθνικών προ¬ 
γραμμάτων εκπαιδευτικού, επιμορφωτικού, πολιτιστικού, 
αθλητικού, αναπτυξιακού και ερευνητικού χαρακτήρα, ζ) 
η εκμετάλλευση των κοινόχρηστων χώρων για διαφημί¬ 
σεις, η) Η ανάληψη εκδοτικών δραστηριοτήτων (βιβλίων, 
εφημερίδων περιοδικών κ.λπ.), θ) Η πραγματοποίηση έρ¬ 
γων για τη βελτίωση των όρων ζωής όπως μεταφορές, συ¬ 
γκοινωνίες, αναδείξεις και προστασία χώρων με περιβα- 
ντολογική και τουριστική σημασία, ι) Η ανάληψη δραστη¬ 
ριοτήτων και η εκτέλεση και εκμετάλλευση έργων με 
σκοπό την τουριστική ανάπτυξη του Δήμου, ία) Η ανάλη¬ 
ψη δραστηριοτήτων και η εκτέλεση και εκμετάλλευση έρ¬ 
γων με σκοπό την αγροτική ανάπτυξη του Δήμου. 

Άρθρο 10 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση της Επιχείρησης, διέπονται από τις σχετικές με τις 
δημοτικές και κοινοτικές Επιχειρήσεις διατάξειςτου Π.Δ 
410/95. 

ΑΚΡΟΤΕΛΕΥΤΙΟ ΑΡΘΡΟ 

Η παρούσα δεν προκαλεί δαπάνη σε βάρος του προϋ¬ 
πολογισμού του Δήμου Αταβύρου για το τρέχον οικονο¬ 
μικό έτος 2002. Το ίδιο ισχύει και για τα επόμενα τέσσερα 
(4) έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Μαΐου 2002 
Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

- ♦ - 

(7) 

Απόκτηση Ελληνικής Ιθαγένειας από τον ομογενή VIΚ- 
ΤΟΗ ΡΑνίΟνδΚΙ του ΑΝΑΤΟΙΙ και της ΝΙΝΑ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Με την 4189/5.6.2002 απόφαση της Γενικής Γραμματέ- 
ως Περιφέρειας Νοτίου Αιγαίου, γίνεται δεκτή η από 
19.4.2001 αίτηση του ομογενούς νίΚΤΟΒ ΡΑνΐ_θν8ΚΙ του 
ΑΝΑΤΟυ και της ΝΙΝΑ που γεννήθηκε το έτος 1976 στην 
Κάμενσκ - Σάχτινσκι της ΡΩΣΙΑΣ «Περί αποκτήσεως της 
Ελληνικής Ιθαγένειας» και τον εξελληνισμό του επωνύ¬ 
μου του από ΡΑνΕΟνδΚΙ σε ΠΑΥΛΙΔΗΣ και του ονόματος 
από νίΚΤΟΒ σε ΒΙΚΤΩΡΑΣ σύμφωνα με τις διατάξεις του 
άρθρου 1 του Ν. 2790/2000 όπως τροποποιήθηκε με τις 
όμοιες του άρθρου 76του Ν. 2910/2001. 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

- ♦ - 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Καραμπίνη Αδαμαντία του Βησσα¬ 
ρίωνος. 

Η ΝΟΜΑΡΧΗΣΑΘΗΝΩΝ 

ΜετηνΑ. 2251/25.4.2002 απόφαση της Νομάρχου Αθη¬ 
νών, χορηγήθηκε στην Καραμπίνη Αδαμαντία του Βησσα¬ 
ρίωνος, άδεια ασκήσεως επαγγέλματος Κοινωνικού Λει¬ 
τουργού. 

Η Νομάρχης 
Ε. ΜΠΕΣΜΠΕΑ 
-♦- 

Αριθ. 1113 (9) 

Μερική ανάκληση της 24979/28.4.58 απόφασης του Νο¬ 
μάρχη Ιωαννίνων, περί μεταβιβάσεως κοινοχρήστων 
εκτάσεων στην Κοινότητα Πεδινής Ιωαννίνων Ν. Ιωαν¬ 
νίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων: 

α) 197 του Αγροτικού Κώδικα (ΦΕΚ 342/1949 τ.Α). 

β) 3 καιδτουΝ. 2218/94. 

γ) 10 παρ.8του Ν. 2503/97. 

2. Το Β.Δ. 709/70 «περί καθορισμού των διατηρουμένων 
υπέρ του Υπουργού Γεωργίας αρμοδιοτήτων»: 

3. Την 24979/1958 απόφασή μας «Περί μεταβιβάσεως 
κοινοχρήστων εκτάσεων στην Κοινότητα Πεδινής», με την 
οποία, εκτός άλλων, μεταβιβάστηκε κατά κυριότητα στην 
Κοινότητα Πεδινής Ιωαννίνων, το αριθ. 689 τεμάχιο συνο¬ 
λικής εκτάσεως 6875 τ.μ. 


4. Τα κτηματολογικά στοιχεία της οριστικής διανομής 
του αγροκτήματος Πεδινής Ιωαννίνων, έτους 1929. 

5. Τη 14/1981 απόφαση της Επιτροπής Απαλλοτριώσε¬ 
ων Ιωαννίνων με την οποία αναγνωρίζεται κύριος κατ’ 
αρθ. 242 και επόμενα του Αγροτικού Κώδικα, ο Μπαλ- 
ντούμας Θεόδωρος του Κων/νου, επί εκτάσεως 600 τ.μ., 
που αποτελεί τμήμα του αριθ. 689 κοινόχρηστου τεμαχί¬ 
ου του αγροκτήματος Πεδινής. 

6. Το 6109/14.12.2001 Πρακτικότου Νομικού Συμβουλί¬ 
ου του Κράτους, το οποίο εγκρίθηκε νόμιμα από τον 
Υπουργό Οικονομικών με την από 20.12.2001 επισημειω- 
ματική του πράξη και με το οποίο γίνεται δεκτή η 14/1981 
απόφαση της Επιτροπής Απαλλοτριώσεων Ιωαννίνων. 

7. Την 31 /2002 απόφαση του Δημοτικού Συμβουλίου του 
Δήμου Μπιζανίου, η οποία εγκρίνει την μερική ανάκληση 
της 24979/1958 απόφασης του Νομάρχη Ιωαννίνων «Περί 
μεταβιβάσεως κοινοχρήστων εκτάσεων στην Κοινότητα 
Πεδινής», αναφορικά με το αριθ. 689 τεμάχιο, συνολικής 
έκτασης 6875 τ.μ., προκειμένου να διαχωριστεί και να απο¬ 
δοθεί στον Μπαλντούμα Θεόδωρο του Κων/νου η έκταση, 
στην οποία αναγνωρίστηκε κύριος με την 14/1981 απόφα¬ 
ση της Επιτροπής Απαλλοτριώσεων Ιωαννίνων. Στην συ¬ 
νέχεια δε, να μεταβιβαστεί η υπόλοιπη έκταση στον Δήμο 
Μπιζανίου, όπου υπάγεται σήμερα το Δ.Δ. Πεδινής. 

8. Την 675/19.4.2002 απόφαση του Νομάρχη Ιωαννίνων 
«Περί μεταβιβάσεως αρμοδιοτήτων στον Βοηθό Νομάρ¬ 
χη», αποφασίζουμε: 

Ανακαλούμε μερικώς την διάταξη της 24979/1958 από¬ 
φασης που αναφέρεται στην μεταβίβαση της κυριότητας 
του αριθ. 689 τεμαχίου της Οριστικής Διανομής του αγρο¬ 
κτήματος «Πεδινή», έτους 1924, εκτάσεως 6875 τ.μ., με 
τον χαρακτηρισμό «Χέρσο Κοινό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Ιουνίου 2002 
Ο Νομάρχης κ.α.α. 

Ο Βοηθός Νομάρχης 
ΟΡΕΣΤΗΣ ΝΤΟΥΛΙΑΣ 
-♦- 

Αριθ. 1822 (10) 

Μερική ανάκληση της 4482/1958 απόφασης του Νομάρχη 
Ιωαννίνων, περί μεταβιβάσεως κοινοχρήστων εκτάσε¬ 
ων στην Κοινότητα Τερόβου Ιωαννίνων Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων: 

α) 197του Αγροτικού Κώδικα (ΦΕΚ342/1949τ.Α). 

β) 3 καιβτουΝ. 2218/94. 

γ) 10 παρ.8του Ν. 2503/97. 

2. Το Β.Δ. 709/70 «περί καθορισμού των διατηρουμένων 
υπέρ του Υπουργού Γεωργίας αρμοδιοτήτων»: 

3. Την 4482/1958 απόφασή μας «Περί μεταβιβάσεως 
κοινοχρήστων εκτάσεων στην Κοινότητα Τερόβου, με την 
οποία, εκτός άλλων, μεταβιβάστηκε κατά κυριότητα στην 
Κοινότητα Τερόβου Ιωαννίνων, το υπ’ αριθ. 592 τεμάχιο 
συνολικής εκτάσεως 449.187 τ.μ. 

4. Τα κτηματολογικά στοιχεία της οριστικής διανομής 
του αγροκτήματος Τερόβου Ιωαννίνων, έτους 1954. 

δ.Την 6/1975 απόφαση της Επιτροπής Απαλλοτριώσε¬ 
ων Ιωαννίνων με την οποία αναγνωρίζεται κύριος κατ’ 
αρθ. 242 και επόμενα του Αγροτικού Κώδικα ο Ευάγγελος 

Παναγιώτου Κιτσαράς επί εκτάσεως 10 στρεμμάτων από 
το αριθ. 592 κοινόχρηστο τεμάχιο. 

6. Το 251/30.1.1979 πρακτικό του Α' Τμήματος του Νομι¬ 
κού Συμβουλίου του Κράτους, το οποίο εγκρίθηκε νόμιμα 
από τον Υπουργό Οικονομικών με την από 20.2.1979 επιση- 
μειωματική πράξη του και με το οποίο γίνεται δεκτή η 6/1975 
απόφαση της Επιτροπής Απαλλοτριώσεων Ιωαννίνων. 

7. Το 8318/5.12.2001 έγγραφο του Δήμου Αγίου Δημη- 
τρίου, με το οποίο ζητείται η μερική ανάκληση της 
4482/1958 απόφασης του Νομάρχη Ιωαννίνων «Περί με- 
ταβιβάσεως κοινοχρήστων εκτάσεων στην Κοινότητα Τε- 
ρόβου, αναφορικά μετο 592τεμάχιο, συνολικής έκτασης 
449.187 τ.μ., προκειμένου να διαχωριστεί και να αποδοθεί 
στον Ευάγγελο Κιτσαρά του Παναγιώτη η έκταση, στην 
οποία αναγνωρίστηκε κύριος με την 6/1975 απόφαση της 
Επιτροπής Απαλλοτριώσεων Ιωαννίνων. Στην συνέχεια 
δε, να μεταβιβαστεί η υπόλοιπη έκταση στον Δήμο Αγίου 
Δημητρίου, όπου υπάγεται σήμερα το Δ.Δ.Τερόβου. 

8. Την 51/2002 απόφαση του Δημοτικού Συμβουλίου 
του Δήμου Αγίου Δημητρίου, η οποία εγκρίνει την μερική 
ανάκληση της 4482/1958 Νομαρχιακής απόφασης, σύμ¬ 
φωνα με τα ανωτέρω. 

9. Την 675/19.4.2002 απόφασή μας «Περί μεταβιβάσεως 
αρμοδιοτήτων στον Βοηθό Νομάρχη», αποφασίζουμε: 

Ανακαλούμε μερικώς την διάταξη της 4482/58 απόφα¬ 
σης που αναφέρεται στην μεταβίβαση της κυριότητας 
του αριθ. 592 τεμαχίου της Οριστικής Διανομής του αγρο¬ 
κτήματος «Τέροβο», έτους 1954, εκτάσεως 449.187 τ.μ., 
με τον χαρακτηρισμό «Δάση Κοινά». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Ιουνίου 2002 

Ο Νομάρχης κ.α.α. 

Ο Βοηθός Νομάρχης 
Ο ΡΕΣΤΗΣ ΝΤΟΥΛΙΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Διορθώνεται η Φ. 30824/4050/4.3.2002 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, που δημοσιεύθηκε στη ΦΕΚ 643/23.5.2002 (τ. 
Β) με την ακόλουθη συμπλήρωση: 

«Εγκρίθηκε η αλλαγή του κυρίου ονόματος της από 
«ΚΕΤΡΑ» σε «ΑΙΚΑΤΕΡΙΝΗ». 

(Από το Υπουργείο Εσωτερικών, Δημόσιας 
Διοίκησης και Αποκέντρωσης) 

-Φ- 

( 12 ) 

Διορθώνεται ο αριθμός της πρώτης αποφάσεως της 
Επιτροπής Ανταγωνισμού που δημοσιεύθηκε στο ΦΕΚ 
1360/Β'/18.10.2001, σελίδα 18333 και που αφορά την από 
2.3.2000 γνωστοποιηθείσα, σύμφωνα με το άρθρο 4β του 
Ν. 703/77, όπως ισχύει, ως συγκέντρωση επιχειρήσεων, 
συμφωνία ίδρυση κοινής επιχείρησης με την επωνυμία Ε- 
νΕΝΤυΡΕΒ ΑΝΩΝΥΜΗ ΕΤΑΙΡΙΑ ΕΠΙΧΕΙΡΗΜΑΤΙΚΩΝ 
ΣΥΜΜΕΤΟΧΩΝ από τις εταιρίες με την επωνυμία: 1) ΑΙ_- 
ΡΗΑ ΤΡΑΠΕΖΑ ΠΙΣΤΕΩΣ Α.Ε., 2) ΔΕΛΤΑ - ΑΝΩΝΥΜΟΣ 
ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΛΗΡΟΦΟΡΙ¬ 
ΚΗΣ Α.Ε., 3) ΙΝΤΡΑΚΟΜ Α.Ε. - ΕΛΛΗΝΙΚΗ ΒΙΟΜΗΧΑΝΙΑ 
ΤΗΛΕΠΙΚΟΙΝΩΝΙΩΝ ΚΑΙ ΣΥΣΤΗΜΑΤΩΝ ΠΛΗΡΟΦΟΡΙ¬ 
ΚΗΣ με διακριτικό τίτλο ΙΝΤΡΑΚΟΜ Α.Ε., 4) ΙΝΤΡΑΣΟΦΤ 
ΑΝΩΝΥΜΗ ΕΛΛΗΝΙΚΗ ΕΤΑΙΡΕΙΑ ΠΑΡΑΓΩΓΗΣ ΛΟΓΙΣΜΙ¬ 
ΚΟΥ ΚΑΙ ΗΛΕΚΤΡΟΝΙΚΩΝ ΣΥΣΤΗΜΑΤΩΝ ΠΟΛΛΑΠΛΩΝ 
ΧΡΗΣΕΩΝ με διακριτικό τίτλο ΙΝΤΡΑΣΟΦΤ Α.Ε., 5) ΔΟΛ 
ϋΙΟΙΤΑί ΑΝΩΝΥΜΗ ΕΤΑΙΡΕΙΑ και 6) ΤΕΛΕΣΙΣ ΤΡΑΠΕΖΑ 
ΕΠΕΝΔΥΣΕΩΝ Α.Ε. από «Αριθ. 190/111/2001» στο ορθό 
«Αριθ. 187/111/2001». 

(Από την Επιτροπή Ανταγωνισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




